Diari Oficial de la Generalitat Valenciana


Sumari del DOGV 1285, del 17-04-1990 (1990/817153)

DECRET 64/1990, de 9 d'abril, del Consell de la Generalitat Valenciana, pel qual es modifica parcialment el Reglament Orgànic i Funcional de la Presidència de la Generalitat Valenciana.
-----------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1990/04/09/64/dof/vci/html**

### Dades del document

Número de DOGV
:   1285

Data del DOGV
:   17-04-1990

Secció del DOGV
:   DISPOSICIONS GENERALS

Número del document
:   1990/817153


Data del document
:   09-04-1990

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 64/1990, de 9 d'abril, del Consell de la Generalitat Valenciana, pel qual es modifica parcialment el Reglament Orgànic i Funcional de la Presidència de la Generalitat Valenciana.  
L?estructura orgànica i el funcionament de la Presidència de la Generalitat Valenciana són regulats bàsicament per dues normes amb caràcter de decret del Govern Valencià: el Decret 104/1987, de 7 de setembre, pel qual s'establiren els òrgans i funcions del nivell directiu de la Presidència, i el Decret 162/1987, de 7 d'octubre, pel qual s?aprovà el Reglament Orgànic i Funcional de la Presidència, adaptat a la modificació estructural i competencial introduïda pel Decret 35/1987, de 4 de setembre, del President de la Generalitat Valenciana, i el Decret citat 104/1987, de 7 de setembre.  
El Decret 162/1987, a més de descriure amb precisió les funcions atribuïdes als òrgans directius de la Presidèncial detalla, normalment fins el nivell de Servei, els òrgans administratius en què s'estructura cada centre directiu, i se?n detallen les funcions.  
El Reglament Orgànic i Funcional aprovat. pel Decret 162/1987 ha funcionat raonablement bé durant els seus més de dos anys de vigència, tanmateix, en l'actualitat convé introduir alguna modificació lleugera per tal de completar l?estructura administrativa, tot i mantenint sempre el mateix nivell directiu, i d'aquesta manera poder fer front a determinades tasques el volum de les quals ha experimentat un creixement que no pot ser assumit amb els mitjans actuals. Seria el cas del Gabinet Jurídic o de la Direcció General de Relacions Institucionals i Informatives pels afers relatius a les relacions amb la Comunitat Econòmica Europea.  
Per tot això, i amb la deliberació prèvia del Consell de la Generalitat Valenciana, en sessió celebrada el 9 d'abril de 1990, i a proposta del seu President, en exercici de les facultats que preveuen els articles 69 i 70 de la Llei 5/1983, del 30 de desembre, del Govern Valencià,  
DECRETE:  
Article 1r A la Direcció General de Relacions Institucionals i Informatives es crea l?Area de Coordinació Institucional i Informativa a la que correspon la coordinació de l'activitat dels quatre serveis en què s'estructura aquesta Direcció General.  
Article 2n  
A la Direcció General de Mitjans de Comunicació Social es crea el Servei d'Ingenyeria de Telecomunicacions, les funcions del qual seran: informar i realitzar tasques de control de l?espai radioelèctric i d?aplicació del règim sancionador, la gestió, redacció i supervisió dels projectes tècnics d'instal·lacions, la supervisió i direcció de les instal·lacions i obres auxiliars, l'assistència tècnica en matèria d'instal·lacions i equipaments, i també en convenis i acords d?instal·lacions de la Generalitat Valenciana en matèria de radiodifusió o de promoció d'aplicacions de les noves tecnologies de la informació.  
Article 3r  
Depenent de la Secretaria General Administrativa es crea el Servei d?Arquitectura, al que correspondrà la direcció de les operacions de manteniment i conservació dels edificis adscrits a la Presidència, la redacció d'informes i dictàmens sobre afers de la seua especialitat, la preparació de la infrastructura dels actes de caràcter representatiu que organitze la Presidència i tots aquells afers que hi siguen encomanats relacionats amb les seues funcions.  
Article 4t  
1. Corresponen al Gabinet Jurídic les funcions següents:  
a) La representació i defensa en judici de la Generalitat Valenciana, sense perjudici de l'atribució a altres òrgans en virtut de normes legals o reglamentàries.  
b) L?assessoria jurídica del Govern Valencià i dels òrgans de l'Administració Pública de la Generalitat Valenciana, en tots aquells afers que hi siguen sotmesos a informe, tant potestativament com preceptivament.  
c) La redacció final dels Projectes de Decrets i Avantprojectes de llei que hages d'ésser sotmeses a l'aprovació del Govern Valencià, basada en els redactats pels òrgans corresponents de les diverses conselleries o partint dels criteris o objectius assenyalats per aquestes.  
d) L?estudi i seguiment de l?ordenament jurídic estatal, per tal d'aconseguir una coordinació més gran de l?ordenament jurídic propi amb aquell.  
2. El Gabinet Jurídic s'estructura per a realitzar aquestes funcions en dues Arees que depenen directament del Cap de Gabinet:  
- Area d?Afers Contenciosos, a la que corresponen les funcions específicades a l'apartat 1.ª) anterior.  
- Area d?Assessoria Jurídica, a la que corresponen les funcions especificades als apartats 1.b), c) i d) anteriors, i també els afers generals d'organització del propi gabinet.  
Article 5é  
Depenent del Servei de Coordinació del Gabinet del President, es crea la Unitat de Relacions Públiques i Protocol, amb categoria de servei, a la qual correspon la proposta i execució de les activitats de relacions públiques de la Presidència de la Generalitat Valenciana, la proposta i preparació del protocol a seguir en els actes de caràcter representatiu i totes aquelles altres dins que hi siguen encomanades dins l?àmbit de les relacions públiques i el protocol.  
DISPOSICIO FINAL  
Aquest decret vigirà el mateix dia que es publique al Diari Oficial de la Generalitat Valenciana.  
València, a 9 de abril de 1990.  
El President de la Generalitat Valenciana,   
JOAN LERMA I BLASCO


Còpia Permalink ELI